CELEX: 22007D0088
Language: el
Date: 2007-07-06 00:00:00
Title: Απόφαση της Μεικτής Επιτροπής του ΕΟΧ αριθ. 88/2007, της 6ης Ιουλίου 2007 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

13.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/34
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 88/2007
   της 6ης Ιουλίου 2007
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση αριθ. 54/2007 της Μεικτής Επιτροπής του ΕΟΧ της 8ης Ιουνίου 2007 (1).
            
         
               (2)
            
            
               Η οδηγία 2006/94/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση κοινών κανόνων για ορισμένες οδηγίες μεταφοράς εμπορευμάτων (Κωδικοποιημένη έκδοση) (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/94/ΕΚ καταργεί την πρώτη οδηγία του Συμβουλίου, της 23ης Ιουλίου 1962, για ορισμένους τύπους οδικών εμπορευματικών μεταφορών μεταξύ κρατών μελών (3) που έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (4)
            
            
               Η οδηγία 2006/94/ΕΚ αποτελεί κωδικοποιημένη έκδοση της καταργούμενης πράξης και, επομένως, πρέπει να διατηρηθεί η τρέχουσα προσαρμογή του ΕΟΧ που αφορά την πράξη αυτή,
            
         ΑΠΟΦΑΣΙΖΕΙ:
   Άρθρο 1
   Το κείμενο του σημείου 25 (πρώτη οδηγία του Συμβουλίου της 23ης Ιουλίου 1962) του παραρτήματος XIII της συμφωνίας αντικαθίσταται από το ακόλουθο κείμενο:
   
      «32006 L 0094: Οδηγία 2006/94/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση κοινών κανόνων για ορισμένες οδηγίες μεταφοράς εμπορευμάτων (Κωδικοποιημένη έκδοση) (ΕΕ L 374 της 27.12.2006, σ. 5).
   
   Για τους σκοπούς της συμφωνίας, οι διατάξεις της οδηγίας προσαρμόζονται ως εξής:
   
      Οι διατάξεις της οδηγίας εφαρμόζονται μόνο στις μεταφορές που εκτελούνται για ίδιο λογαριασμό.».
   
   Άρθρο 2
   Τα κείμενα της οδηγίας 2006/94/ΕΚ στην ισλανδική και τη νορβηγική γλώσσα που δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 7η Ιουλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
   
      Βρυξέλλες, 6 Ιουλίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
         
      
   
   
      (1)  ΕΕ L 266 της 11.10.2007, σ. 14.
   
      (2)  ΕΕ L 374 της 27.12.2006, σ. 5.
   
      (3)  ΕΕ  70 της 6.8.1962, σ. 2005/62.
   
      (4)  Δεν έχουν αναφερθεί συνταγματικές απαιτήσεις.